પેટ્રોલનો ભાવ સદી ફટકારે તેવી સ્થિતિ છતાં સરકાર કોઈ રાહત આપતી નથી અને વિપક્ષ બૂમાબૂમ કરી રહી છે. સાચી વાત એ છે કે પેટ્રોલ અને ડીઝલના ભાવો હવે આ તબક્કે ઘટાડવામાં આવે તો કેન્દ્ર અને રાજ્ય સરકારોના બજેટ વીંખાઈ જાય તેમ છે. આ બંને ફ્યુઅલ પરની આવકને કારણે ખર્ચો કરવાનું નક્કી કરી નખાયું તે પછી હવે તે ખર્ચ રોકવા શક્ય નથી. કર્ણાટકની ચૂંટણી પહેલાં જ ભાવવધારો બંધ થઈ ગયો, પણ ભાવો ઓલરેડી વધેલા જ હતા. મોંઘવારીના મુદ્દે ટીકા કરતી વખતે કોંગ્રેસ ડીઝલના ભાવોની બૂમરાણ કરતી હતી. સત્તામાં આવ્યા પછી શું થયું? કોંગ્રેસના ટેકાથી બનેલી જેડી(એસ)ની કર્ણાટક સરકારે પ્રથમ બજેટમાં જ પેટ્રોલિયમ પદાર્થો પરનો વેટ વધારી દીધો. લો બોલો, હાંઉ?